钦定古今图书集成/明伦汇编/氏族典/第028卷 > 《廖用贤尚友录》 > 种拂
## 钦定古今图书集成/明伦汇编/氏族典/第028卷 > 《廖用贤尚友录》 > 种拂

按《后汉书种暠传》：“暠子拂，字颖伯，初为司隶从事，拜
宛令。时南阳郡吏好因休沐，游戏市里，为百姓所患。
拂出逢之，必下车公谒，以愧其心。自是莫敢出者，政
有能名，累迁光禄大夫。初平元年，代荀爽为司空。明
年，以地震策免，复为太常。李傕、郭氾之乱，长安城溃，
百官多避兵冲，拂挥剑而出曰：‘为国大臣，不能止戈
除暴，致使凶贼兵刃向宫，去欲何之’？”遂战而死。